Az Andok fűszeres gyógynövénye: boldo | Gyógyszer Nélkül
A boldo őshazája az Andok, de a Földközi-tenger partvidékén is megterem. Ma már a világ szinte minden táján ismerik ezt a gyógynövényként is funkcionáló növényt, hiszen Chiléből sok ország exportál belőle. A boldo levelei meglehetősen aromásak, ezért Dél-Amerikában a háziasszonyok fűszerként is használják. A boldo egy örökzöld cserje, ha valaki elhalad mellette, már akkor érezheti a növény irányából áradó kellemes, fűszeres, ínycsiklandó illatot. A gyógynövény levelei antimikrobiális, görcsoldó és antioxidáns hatásokkal is rendelkeznek. Éppen ezért javasolható a fogyasztása gyomor-, bélrendszeri panaszokra és emésztési zavarokra. A boldolevelek a puffadás kellemetlen tüneteit is enyhítik.
A boldo akár a 6 méteres magasságot is elérheti és csak a száraz éghajlatot preferálja. A növény levelei hosszúkásak, ellipszis formájúak és általában lefelé hajlanak. A levelek felszínén apró mirigyek láthatók. A virágok harang alakúak és fehér vagy sárga színben pompáznak. A növénynek kicsi, bogyószerű termései vannak, amelyek emberi fogyasztásra is alkalmasak.
A boldo meglehetősen gazdag hatóanyagokban, mint például alkaloidok, illóolajok és flavonoidok. A boldót őshazájában elsősorban vese- és hólyagpanaszok esetén alkalmazzák, de akkor is ezt a gyógynövényt hívják segítségül, ha görcsös emésztési zavarokban szenvednek, vagy az epeproblémákat kívánják megszüntetni. Előfordul, hogy a boldoleveleket más gyógynövényekkel – rozmaring, articsóka, orvosi füstike – keverik a panaszok mihamarabbi csökkentésére, megszüntetésére. Kutatások szerint a boldo vizes-alkoholos kivonata májvédő szerepet tölt be. Az Andok vidékén a bélrendszer különféle megbetegedéseinél is ezt a gyógynövényt veszik elő, mert hatékonyan képes csökkenteni a bélrendszeri gyulladást, de orvosolja a vastagbélhurutot és székrekedés esetén is hatásos. Az itt élő emberek parazitaölő és féreghajtó hatásáról is beszámoltak.
A gyógynövény mindezeken kívül a reumás panaszokat is jelentős mértékben enyhíti. A boldolevelek még a fogyókúrát is megtámogatják, mivel hatékonyan csökkentik a zsírsejtek méretét és még a narancsbőr ellen is eredményesen veszik fel a harcot.
A boldo felhasználásával készült bármilyen készítményt nem lehet egy hónapnál hosszabb ideig használni, illetve a használatától az állapotos nők tartózkodjanak, továbbá szoptatás ideje alatt sem javasolt az alkalmazása.
2019-11-30 at 11:19
MÁR VAGY 65 ÉVE FOGLALKOZOM GYÓGYNÖVÉNYEKKEL,DE ÖNÖKTÖL MINDIG KAPOK ÚJ TIPPEKET.
SZERETNÉK BOLDÓT ÜLTETNI,DE NEM TUDOM,HOGY HOSZEREZHETŐ BE?
NAGYON JÜ/ÓL ISMEREM,MERT 8 ÉVET ÉLTEM DÉLAMERIKÁBAN.
TEHÁT SZERETNÉK BESZERZÉSI FORRÁSOKAT TALÁLNI.ELŐRE IS KÖSZÖNÖM A SEGTSÉGET.
Hozzászólás a(z) Nagy Józsefné bejegyzéshez Mégse